Държавен вестник, бр. 76, 2024 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  76
Приложение 7
ДОПЪЛНИТЕЛНИ ТАБЕЛИ
1. Тези табели са с бял или жълт фон 
и черна, тъмносиня или червена гранична 
ивица, като в този случай разстоянието или 
дължината се изписват в черно или тъмно­
синьо; или черен или тъмносин фон и бяла, 
жълта или червена гранична ивица, като в 
този случай разстоянието или дължината се 
изписват с бял или жълт цвят.
2. (а) Допълнителните табели от „МО­
ДЕЛ 1“ показват разстоянието от пътния знак 
до началото на опасния участък от пътя или на 
зоната, за които се прилага въведеното правило.
(б) Допълнителните табели от „МОДЕЛ 2“ 
показват дължината на опасния участък от 
пътя или на зоната, за които се прилага въ­
веденото правило.
(в) Допълнителните табели се поставят 
под пътните знаци. Въпреки това в случай 
на предупредителни знаци за опасност от 
модел Аb информацията, която трябва да се 
посочи на допълнителните табели, може да 
бъде изписана в долната част на пътния знак.
3. Допълнителните табели от „МОДЕЛ 3“ 
и „МОДЕЛ 4“, отнасящи се до забрани или 
ограничения за паркиране, са съответно от 
модели 3а, 3b и 3c и 4a, 4b и 4c. (Виж Прило­
жение 6, раздел А, параграф 3).
Приложение 8
ПЪТНИ МАРКИРОВКИ
Г л а в а  I
ОБЩИ РАЗПОРЕДБИ
1. Маркировката на пътната настилка (път­
на маркировка) трябва да бъде от материали, 
осигуряващи добро съпротивление на хлъзгане, 
и да не изпъква повече от 6 мм над нивото 
на платното за движение. Пътни кабари или 
подобни устройства, използвани за маркиране 
на пътя, не следва да се издигат на повече от 
1,5 см над нивото на платното за движение 
(или на повече от 2,5 см в случай на пътни 
кабари с вградени светлоотразители); те следва 
да се използват в съответствие с изискванията 
за безопасност на движението по пътищата.
Г л а в а  I I
НАДЛЪЖНА МАРКИРОВКА
A. Размери
2. Широчината на непрекъснатите или 
прекъснатите линии, използвани за надлъжна 
маркировка, трябва да бъде най-малко 0,10 м 
(4 инча).
3. Разстоянието между две съседни над­
лъжни линии (двойна линия) трябва да бъде 
между 0,10 м (4 инча) и 0,18 м (7 инча).
4. Прекъснатата линия се състои от щрихи 
с еднаква дължина, разделени от равномерни 
интервали. Скоростта на превозните средства 
в пътния участък или в района следва да се 
вземе предвид при определяне на дължината 
на щрихите и разстоянията между тях.
5. Извън населените места прекъснатата 
линия трябва да се състои от щрихи с дължина 
между 2 м (6 фута и 6 инча) и 10 м (32 фута). 
Дължината на щрихите, образуващи преду­
предителната линия, посочена в параграф 23 
от настоящото приложение, трябва да бъде 
два до три пъти по-голяма от дължината на 
разстоянията между тях.
6. В населените места дължината на щри­
хите и разстоянието между тях трябва да са 
по-малки, отколкото извън населените места. 
Щрихите могат да бъдат намалени до 1 м 
(3 фута и 4 инча). На някои главни градски 
улични артерии, където движението е бързо 
обаче, характеристиките на надлъжната мар­
кировка могат да бъдат същите като извън 
населените места.
Б. Пътна маркировка за очертаване на 
пътните ленти
7. Пътните ленти за движение се обознача­
ват с прекъснати линии, непрекъснати линии 
или по друг подходящ начин.
(i) Извън населените места
8. При двупосочни пътища с две ленти за 
движение осевата линия на пътното платно 
следва да бъде обозначена с надлъжна марки­
ровка. Тази маркировка обикновено се състои 
от прекъсната линия. Непрекъснатите линии 
следва да се използват за тази цел само при 
специални обстоятелства.
9. При трилентовите пътища пътните лен­
ти по правило следва да бъдат обозначени 
с прекъснати линии по участъците, където 
видимостта е нормална. В конкретни случаи 
и с цел осигуряване на по-голяма безопас­
ност на движението могат да се използват 
непрекъснати линии или прекъснати линии 
в съседство с непрекъснати линии.
10. На платно за движение с повече от три 
ленти за движение двете посоки на движение 
трябва да бъдат разделени с една непрекъсната 
линия или с две непрекъснати линии освен 
в случаите, когато посоката на движение в 
централните ленти може да бъде обърната. 
Освен това лентите за движение следва да 
бъдат маркирани с прекъснати линии (диаг­
рами 1a и 1b).
(ii) В населените места
11. В населените места препоръките, съ­
държащи се в параграфи 8 – 10 от настоящото 
приложение, са приложими за двупосочни 
и еднопосочни улици с поне две ленти за 
движение.
12. Пътните ленти трябва да бъдат обозна­
чени на местата, където ширината на пътното 
платно е намалена с бордюри, острови или 
острови за разделяне на движението.